Vážení rodičia,

vláda a parlament SR rozhodli, že od 1.9.2019 bude štát poskytovať dotáciu na stravovanie v školách, čím budú pokryté čiastočné náklady na chod školských jedální. Dotácia štátu vo výške 1,20 € pokryje podstatnú časť nákladov na stravné.

V podmienkach našej školy sa dotácia týka detí predškolského veku v materskej škole a žiakov základnej školy. V tabuľke uvádzame skutočnú výšku stravnej jednotky, dotáciu od štátu a podiel rodiča na režijných nákladoch.

|  |  |  |  |  |  |
| --- | --- | --- | --- | --- | --- |
| **Materská škola** | **Desiata** | **Obed** | **Olovrant** | **Prísp. réžia** | **Úhrada rodiča** |
| 2 – 5 rokov | 0,38 | 0,90 | 0,26 | 0,25 | **1,79** |
| 5 – 6 rokov | 0,38 | 0,90 (dotácia štátu) | 0,26 | 0,25 | **0,59** |

|  |  |  |  |  |
| --- | --- | --- | --- | --- |
| **Základná škola** | **Obed** | **Dotácia**  **od štátu** | **Prísp. rodiča (réžia)** | **Úhrada rodiča** |
| Stravníci od 6 – 11 rokov | 1,21 | 1,20 | 0,25 | **0,26** |
| Stravníci od 11 – 15 rokov | 1,30 | 1,20 | 0,25 | **0,35** |

Škola tiež musí zabezpečiť, aby sa rodičia i deti správali zodpovedne, aby sa v prípade neúčasti na stravovaní odhlasovali z obedov, pretože inak hrozí plytvanie potravinami a v konečnom dôsledku zníženie úrovne chodu jedálne a kvality jedla. Aj z tohto dôvodu pri záväznom prihlásení svojho dieťaťa na stravovanie uhradí zákonný zástupca počiatočný poplatok vo výške 20,-€. Z neho mu budú každý mesiac odpočítavané príspevky na čiastočnú úhradu nákladov na stravovanie, ktoré hradí rodič, a tiež náklady na obed v prípade, že sa žiak z obeda neodhlási. Po ukončení stravovania bude suma vyúčtovaná a prípadné preplatky vrátené na Váš účet. Verím, že takýmto spôsobom budeme spoločne vychovávať deti k zodpovednosti za samých seba a k zodpovednému prístupu k tým, ktorí im budú vytvárať podmienky pre bezproblémové stravovanie.

Žiadame teda, aby ste:

1. vyplnili **záväznú prihlášku** na stravovanie a do **12.6.2019** odovzdali škole prostredníctvom triednych učiteľov svojich detí,
2. **uhradili sumu 20,-€,** z ktorej Vám budú odpočítavané mesačné náklady na čiastočnú úhradu, ktorú hradia rodičia do **15.8.2019**.

V záujme zabezpečenia bezproblémového chodu školy v budúcom školskom roku prosíme o dodržanie uvedených termínov.

Borský Sv. Jur 22.5.2019 Mgr. Alena Olšovská, riad.